บ่มเพาะความสำเร็จในทุกแง่มุมของชีวิตคุณ บรรลุความสำเร็จภายใน
การมีสุขภาพกายที่ดีจะช่วยเสริมให้คุณมีสุขภาพจิตที่ดีตามไปด้วย ฉะนั้น ให้คุณทานอาการให้ครบทุกหมู่และเช็ดให้ดีว่าคุณไม่ได้ขาดสารอาหารที่จำเป็นต่อร่างกายไป และให้ลองดูว่าอะไรที่เป็นสาเหตุของปัญหาทางกายต่างๆ ที่อาจเกิดขึ้นกับตัวคุณ เช่น การขาดพลังงานหรือไม่มีสมาธิ และให้คุณจัดการปัญหาเหล่านี้ด้วยการปรึกษากับแพทย์ นักโภชนาการ และผู้เชี่ยวชาญทางด้านสุขภาพ นอกจากนี้ ให้คุณออกกำลังกายให้เพียงพอ โดยให้เลือกออกกำลังกายในรูปแบบที่คุณชอบ ถ้าคุณมีโอกาสที่จะแจ้งเกิด ให้คุณคว้าโอกาสนั้นไว้ หากคุณกังวลว่าตัวเองจะไม่มีเวลาและมีพลังงานพอสำหรับโอกาสดีๆ เหล่านั้น ให้คุณถามตัวเองดูว่า “สิ่งนี้จะช่วยให้ฉันเข้าถึงเป้าหมายสูงสุดได้หรือเปล่า?” ถ้าเกิดว่าใช่ ให้คุณตัดเป้าหมายอื่นๆ ทิ้งไป และเดินหน้าคว้าโอกาสนั้นเอาไว้เลย  จำไว้ว่า โอกาสบางโอกาสมักจะมาแค่เพียงหนเดียว คุณไม่สามารถเก็บเอาไว้ใช้ทีหลังได้ นี่ไม่ได้หมายความว่า คุณควรจะทิ้งสมบัติทั้งหมดที่ตัวเองมี หรือละทิ้งความมั่นคงทุกอย่างในชีวิตของตัวเองออกไป แต่นี่หมายถึงว่า คุณควรจะตอบตกลงเมื่อใดก็ตามที่คุณได้รับโอกาสที่จะทำให้ชีวิตคุณก้าวหน้าต่อไป ให้คุณสร้างมิตรภาพกับคนที่คุณชื่นชอบเพราะด้วยหลายๆ เหตุผล โดยอาจจะเป็นเพราะว่าพวกเขานั้นเป็นคนทีมีความสุข เป็นมิตร ใจกว้าง และประสบความสำเร็จในชีวิตหรือในทางอื่นๆ ก็ได้ ฉะนั้น ให้คุณทำความรู้จักกับคนที่ประสบความสำเร็จในสิ่งที่คุณอยากจะทำให้สำเร็จ หรือไม่ก็คนที่กำลังอยู่บนเส้นทางที่กำลังไปสู่เป้าหมายเดียวกันกับคุณก็ได้ และอย่าปล่อยให้ความอิจฉาเข้ามาขวางทางของคุณ จำไว้ว่าไม่มีความสำเร็จของใครที่จะมาเป็นตัวขัดขวางความสำเร็จของคุณได้หรอก  เมื่อคุณกำลังจะสร้างมิตรภาพกับใครสักคน ให้คุณถามตัวเองดูว่าคนๆ นั้นทำให้คุณมีแรงผลักดัน มองในแง่บวก และมีความมั่นใจหรือเปล่า หรือว่าพวกเขาทำให้คุณรู้สึกเหนื่อยหน่าย มืดมน หรือไร้ความสามารถกันแน่ ฉะนั้น ให้เลือกใช้เวลาอยู่กับคนที่มองในแง่บวก อย่าอยู่กับคนที่คอยแต่จะมาดูดพลังงานจากตัวคุณออกไปจากตัว หากคุณมีเพื่อนหรือคนในครอบครัวที่มักจะทำให้คุณรู้สึกแย่ ให้คุณจำกัดเวลาในการอยู่กับคนเหล่านั้นซะ มองหาใครสักคนในหมู่คนที่คุณชื่นชอบเพื่อขอคำแนะนำ หากคุณคิดว่าคุณควรจะเรียนรู้จากใครสักคนจริงๆ ให้คุณขอคำแนะนำจากพวกเขาเลย เอาไว้ด้วย. ให้คุณคอยสนับสนุนความต้องการของตัวเองและเอาใจใส่คนอื่นๆ ด้วย แต่อย่ายอมรับคำดูถูกเหยียดหยามจากใครเด็ดขาด จำไว้ว่า การเป็นคนดีไม่ได้หมายความว่าคุณจะต้องยอมรับความรุนแรงหรือคำพูดหรือการกระทำแบบดูหมิ่นของคนอื่น และอย่าลืมเคารพขอบเขตที่คนอื่นๆ สร้างขึ้นระหว่างตัวคุณและตัวพวกเขาเองด้วย ฟังในสิ่งที่คนที่คุณรักพูดเมื่อใดก็ตามที่พวกเขาบอกคุณว่าต้องการพื้นที่ส่วนตัว หรืออยากจะทำอะไรคนเดียว หากคุณมัวแต่ยึดติดอยู่กับอดีต หรือมัวแต่ฝันถึงเรื่องอนาคต คุณก็จะพลาดอะไรหลายๆ อย่างที่อยู่ในปัจจุบันไป จำไว้ว่าอดีตและอนาคตนั้นก็เหมือนกับภาพลวงตา และชีวิตจริงก็คือสิ่งที่อยู่ตรงนี้และตอนนี้นั่นเอง  ให้คุณรับรู้ถึงความคิดด้านลบด้วย เพื่อที่คุณจะได้สามารถเดินหน้าต่อไปและมีความสุขกับปัจจุบันได้ หากความคิดลบๆ ผุดขึ้นมาในหัวของคุณ ให้คุณรับรู้มันเอาไว้ และติดป้ายเอาไว้เลยว่าความคิดเหล่านั้นคือความคิดด้านลบ จากนั้นก็ปล่อยให้มันจางหายไปเอง  พยายามใส่ใจรายละเอียดเล็กน้อยรอบๆ ตัวให้เป็นนิสัย อย่างเช่น ยินดีและซาบซึ้งไปกับความรู้สึกจากแสงแดดที่มากระทบผิวคุณ ความรู้สึกใต้ฝ่าเท้าเวลาที่คุณเดินบนพื้น หรือผลงานศิลปะในร้านอาหารที่คุณกำลังทานอยู่ก็ได้ ซึ่งการสังเกตถึงสิ่งเหล่านี้จะช่วยทำให้จิตใจที่ไม่อยู่กับเนื้อกับตัวของคุณสงบลงได้ และทำให้คุณสามารถยินดีไปกับทุกช่วงเวลาที่คุณใช้อยู่ น่าเสียดายที่บางคนชอบวัดความสำเร็จของตัวเองด้วยการเอาไปเปรียบเทียบกับความสำเร็จของคนอื่นๆ ที่อยู่รอบตัวพวกเขา ฉะนั้น หากคุณอยากจะรู้สึกถึงความสำเร็จและความสุข คุณก็ต้องมองเห็นคุณค่าของชีวิตตัวเองก่อน  หลายคนมักมีนิสัยชอบเปรียบเทียบจุดต่ำของชีวิตตัวเองกับจุดสูงสุดของชีวิตคนอื่น ฉะนั้น ให้คุณจำไว้ว่า ไม่ว่าชีวิตคนอื่นจะดูสมบูรณ์แบบขนาดไหน แต่เบื้องหลังนั้น ทุกคนก็ล้วนต้องรับมือกับเรื่องเศร้าโศก ความไม่มั่นคง และความยากลำบากในรูปแบบต่างๆ เหมือนกันทั้งสิ้น  แทนที่คุณจะมัวแต่เปรียบเทียบตัวเองกับคนอื่นที่ดูมีชีวิตที่ดีกว่าคุณ ให้คุณลองคิดถึงคนไร้บ้าน ป่วยโรคเรื้อรัง หรืออยู่แบบยากจนดู สิ่งนี้จะช่วยทำให้คุณเห็นคุณค่าในสิ่งที่ตัวเองมี มากกว่าที่จะทำให้คุณรู้สึกเสียใจกับสิ่งที่ตัวเองเป็นอยู่ ไม่ว่าคุณจะประสบความสำเร็จในชีวิตมากแค่ไหน คุณจะไม่มีวันมีความสุขได้เลย หากคุณชอบไปโฟกัสอยู่กับสิ่งที่คุณไม่มี ฉะนั้น ให้คุณสละเวลาส่วนหนึ่งในแต่ละวันเพื่อยินดีไปกับสิ่งต่างๆ ที่ตัวเองมีอยู่แล้ว โดยให้คิดนอกเหนือไปจากแค่เรื่องสิ่งของนอกกาย เช่น ให้คุณเห็นคุณค่าของคนที่คุณรัก รวมถึงเก็บถนอมความทรงจำดีๆ เอาไว้
ดูแลสุขภาพของตัวเอง. คว้าโอกาสเอาไว้. ล้อมรอบตัวเองด้วยผู้คนที่คิดบวก. สร้างขอบเขตระหว่างคุณและคนอื่น มีความสุขกับปัจจุบัน. อย่าเอาชีวิตตัวเองไปเปรียบเทียบกับชีวิตของคนอื่น. นับสิ่งดีๆ ที่ตัวเองมี.
https://www.wikihow.com/Be-Successful-in-Life https://www.wikihow.com/Be-Successful-in-Life
Cultivating Success in Every Aspect of Your Life Achieving Internal Success